《宿绣溪，梦中有作，觉来止记“饲雏双燕去还来”之句，次早至璞石，即景足成》
清代·孔毓玑

淹煞春光兴易灰，眼前有景共徘徊。榴花浥露当茶灶，蒲叶翻风到酒杯。

傍母群凫离复合，饲雏双燕去还来。祗怜此璞应怀玉，力士何年为一开。

作者简介：孔毓玑，字象九，号秋岩，别号岱云。江阴人。天性孝友。清康熙己卯（康熙三十八年，1699）登贤书。己丑（康熙四十八年，1709）科举中进士，任浙江衢州府常山县知县。清光绪《常山县志》载其诗文甚多。庚子（康熙五十九年，1720）分校浙闱，诰授文林郎。著有《诗经文稿》、《秋岩文集》。